අඩු කළ බස් ගාස්තු කොන්දොස්තරලාගේ ග්රහණයට
බස් ගාස්තුව අඩු කළ බව ජාතික ගමනාගමන කොමිසම මගින් දැනුවත් කළද පෞද්ගලික බස් රථවල ගමන් කිරීමේදී ගාස්තු අඩු කර නැති බවට එම කොන්දොස්තරවරුන් පැවැසීම නිසා තමන් අපහසුතාවට පත්වූ බව බස් මගීහු කීපදෙනෙක් දිවයින ට පැවැසූහ රුපියල් 28ක අවම බස් ගාස්තුව මෙන්ම අනෙකුත් ගමන්වාරවලට අදාළ බස් ගාස්තු ගැන විමසීමේදී ඇතැම් බස් කොන්දොස්තරවරුන් බැණවැදුනු බවද මගීහු කියා සිටියහ බස් ගාස්තු අඩුවීම සම්බන්ධයෙන් ගාස්තු චක්රයක් ජාතික ගමනාගමන කොමිසම මගින් නිකුත් කර තිබියදී මෙලෙස බස් ගාස්තු අඩු නොකිරීම තමන්ට සිදුකළ බලවත් අසාධාරණයක් බවද ඔවුහු කියා සිටියහ මගීන්ගෙන් එල්ල වන චෝදනාව සම්බන්ධයෙන් අප ජාතික ගමනාගමන කොමිෂන් සභාවේ අධ්යක්ෂ ජනරාල් නයෝමි ජයවර්ධන මහත්මියගෙන් විමසූ විට ඇය මෙසේ කියා සිටියාය අවම බස් ගාස්තුව රුපියල් 28යි අනෙකුත් බස් ගමන්වාරවලට අදාළවත් ගාස්තු අඩු කරලයි තියෙන්නේ ගාස්තු අඩු කරලා නැහැ කියලා කොන්දොස්තරවරුන් රියැදුරන් කියනවා නම් 1955ට ඇමතුමක් දාලා පැමිණිලි කරන්න අනිවාර්යයෙන්ම බස් රථයේ අංකය වෙලාව දිනය මොන මාර්ගයේ ධාවනය වන බස් රථයක්ද කියලා කියන්න මගී ජනතාවට වන අසාධාරණය වෙනුවෙන් අපි අනිවාර්යයෙන්ම පෙනී සිටිනවා ප්රදීප් ප්රසන්න සමරකෝන්